“เงินบาท” วันนี้เปิดตลาด 34.20 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.20 บ. อ่อนค่าจากปิดตลาดวานนี้ที่ระดับ 34.16 บ. โดยมองกรอมค่าเงินบาทวันนี้เคลื่อนไหวในช่วง 34.05 - 34.30 บาท แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.20 บ. อ่อนค่าจากปิดตลาดวานนี้ที่ระดับ 34.16 บ. โดยมองกรอมค่าเงินบาทวันนี้เคลื่อนไหวในช่วง 34.05 - 34.30 บาท
30 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(30 มี.ค.66) เปิดตลาด 34.20 บาท/ดอลลาร์ อ่อนค่ากว่าราคาปิดตลาดเมื่อวานที่ระดับ 34.16 บาท/ดอลลาร์ เล็กน้อย
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ ขณะที่นักลงทุนจับตาการเปิดเผยข้อมูลเศรษฐกิจที่สำคัญของสหรัฐ โดยในวันนี้จะมีการเปิดเผยจำนวนผู้ขอรับสวัสดิการว่างงานรายสัปดาห์ และผลิตภัณฑ์มวลรวมภายในประเทศ (GDP) ไตรมาส 4/2565
ส่วนในวันพรุ่งนี้จะมีการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) เดือน ก.พ. ซึ่งนักลงทุนให้ความสนใจเป็นพิเศษเนื่องจากเป็นมาตรวัดเงินเฟ้อที่เฟดให้ความสำคัญ
สำหรับกระแสเงินทุนวานนี้ นักลงทุนต่างชาติมีการขายสุทธิในตลาดหุ้น 13.23 ล้านบาท และซื้อสุทธิในตลาดพันธบัตร 1,748 ล้านบาท โดยมองกรอมค่าเงินบาทวันนี้เคลื่อนไหวในช่วง 34.05 – 34.30 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.50 บาท/ดอลลาร์